Corona Cases: 24 घंटे में 3 हजार 993 नए मामलों की पुष्टि, 108 मरीजों की हुई मौत
बीते 24 घंटे में 3 हजार 993 नए मामलों की पुष्टि हुई है। इस दौरान 108 मरीजों की मौत हुई है। अभी देश में 49 हजार 948 एक्टिव केस हैं। कोरोना से अब तक 5 लाख 15 हजार 210 मरीजों की मौत हो चुकी है।
देश में कोरोना के मामले तेजी से बढ़ रहे हैं। बीते 24 घंटे में 3 हजार 993 नए मामलों की पुष्टि हुई है। इस दौरान 108 मरीजों की मौत हुई है। अभी देश में 49 हजार 948 एक्टिव केस हैं। कोरोना से अब तक 5 लाख 15 हजार 210 मरीजों की मौत हो चुकी है। सोमवार को 4 हजार 362 नए मामलों की पुष्टि हुई थी और 66 मरीजों की मौत हुई थी। इसके बाद देश में एक्टिव केस की संख्या 54 हजार 118 पहुंच गई थी। रविवार को 5 हजार 476 नए मामलों की पुष्टि हुई थी। इस दौरान 158 मरीजों की मौत हुई थी और 9 हजार 754 मरीज ठीक हुए थे। इसके बाद देश में 59 हजार 442 एक्टिव मरीजों की संख्या पहुंच गई थी। बीते कुछ दिनों से देश में कोरोना के नए मरीजों की संख्या में तेजी से गिरावट दर्ज की जा रही है। हालांकि कई रिसर्च में कोरोना की चौथी लहर की भी आशंका जताई गई है।राष्ट्रव्यापी टीकाकरण मुहिम के तहत अभी तक कोरोना वायरस रोधी टीकों की करीब 178 करोड़ से खुराक दी जा चुकी हैं। कल 4 लाख 80 हजार 144 डोज़ दी गईं, जिसके बाद अबतक वैक्सीन की 178 करोड़ 90 लाख 61 हजार 887 डोज़ दी जा चुकी हैं। देश में कोविड रोधी टीकाकरण अभियान 16 जनवरी, 2021 से शुरू हुआ और पहले चरण में स्वास्थ्य कर्मियों को टीका लगाया गया। वहीं, कोरोना योद्धाओं के लिए टीकाकरण अभियान दो फरवरी से शुरू हुआ था।